Ипщэ щыхьэрым щытокIуэ
Бахъсэн и футболистхэм «Ипщэ щыхьэрым и кубок», медалхэр, щIыхь тхылъхэр Сочэ къыздрашащ.
«Ипщэ щыхьэрым и кубок»-р къэхьыным теухуауэ 1998 — 1999 гъэхэм къалъхуа ныбжьыщIэхэм я зэпеуэ Сочэ къалэ щекIуэкIащ. Бахъсэн къалэм и сабий-ныбжьыщIэ спорт школ №3-м и футболистхэр абы нэхъыфIу къыщалъытащ.
КIэух зэIущIэм бахъсэндэсхэм Волгоград и «Олимп»-р хьэрхуэрэгъу къыщыхуэхъуащ. Бжыгъэр 5:0-у ар хигъащIэри, КъБР-м и командэм бжьыпэр иубыдащ.
Дыджэ Астемыр зэхьэзэ-хуэм нэхъыфIу къыщалъытащ. Спортсмен ныбжьыщIэхэм я тренерщ ПщыхьэщIэ Тимур.
ТыIэщ Элинэ.
